
Αριθ. 3023512/12508/0078 (1) 


Σύσταση - συγκρότηση συντονιστικής επιτροπής για τον 
έλεγχο τροφίμων στο Νομό Κιλκίς. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 11 παρ. 7 του Ν. 2343/ 
1995 «Αναδιοργάνωση Υπηρεσιών του Υπουργείου Οικο¬ 
νομικών και άλλες διατάξεις» (ΦΕΚ 211/Α/1995). 


2. Τις διατάξεις της αριθμ. 11/1992 κοινής απόφασης 
των Υπουργών Εθνικής Οικονομίας, Οικονομικών, Γεωρ¬ 
γίας, Υγείας, Πρόνοιας και Κοινωνικών Ασφαλίσεων, Δη¬ 
μόσιας Τάξης και Βιομηχανίας, Ενέργειας και Τεχνολογίας 
και Εμπορίου «Προσθήκη στον Κώδικα Τροφίμων άρθρου 
12α «Επίσημος Έλεγχος Τροφίμων» σε εναρμόνιση προς 
την Οδηγία 89/397/Ε.Ο.Κ.» {ΦΕΚ 313/Β/1992). 

3. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Κιλκίς (απόφαση αριθμ. 264/ 
31.3.1995, ΦΕΚ Β’ 398), όπως ισχύει. 

4. Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ 128/Α/1988 και 165/Α/1988), όπως 
ισχύει και το Π.Δ. 551/1988 «Οργανισμός Νομαρχιών - 
Οργάνωση Οικονομικών Υπηρεσιών» (ΦΕΚ 259/Α/1988), 
όπως ισχύει. 

5. Το Π.Δ. 141/91 «Αρμοδιότητες Οργάνων και Υπηρε¬ 
σιακές Ενέργειες του Προσωπικού του Υπουργείου Δημό¬ 
σιας Τάξης και θέματα Οργάνωσης Υπηρεσιών» (ΦΕΚ 58/ 
Α/1991). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (ΦΕΚ 137/Α7 
1985), που προστέθηκε με το άρθρο 27 του Ν. 2081/ 
1992 «Ρύθμιση του θεσμού των Επιμελητηρίων κ.λπ.» 
(ΦΕΚ 154/Α71992), όπως ισχύει και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

7. Το με αριθμ. πρωτ. 1658/20.10.1997 έγγραφο του 
Νομάρχη Κιλκίς, αποφασίζουμε: 

I. Συγκροτούμε συντονιστική επιτροπή για τον επίσημο 
έλεγχο των Τροφίμων στο Νομό Κιλκίς, που αποτελείται 
από: 

1. Τον Προϊστάμενο της Διεύθυνσης Κτηνιατρικής της 
Νομαρχιακής Αυτοδιοίκησης Κιλκίς, αναπληρούμενο από 
το νόμιμο αναπληρωτή του. 

2. Τον Προϊστάμενο του Γραφείου Φυτοπροστασίας - 
Ποιοτικού Ελέγχου του Τμήματος Παραγωγής της Διεύ¬ 
θυνσης Γεωργίας, της Νομαρχιακής Αυτοδιοίκησης Κιλ¬ 
κίς, αναπληρούμενο από τον Προϊστάμενο του Τμήματος 
Προγραμματισμού της ίδιας Διεύθυνσης. 

3. Τον Προϊστάμενο του Τμήματος Εμπορίου της Νο¬ 
μαρχιακής Αυτοδιοίκησης Κιλκίς, αναπληρούμενο από το 
νόμιμο αναπληρωτή του. 

4. Τον εκάστοτε ιατρό που εκτελεί χρέη υγειονολόγου 
της Διεύθυνσης Υγείας - Πρόνοιας της Νομαρχιακής Αυ- 

τοδιοίκησης Κιλκίς, αναπληρούμενο από το νόμιμο ανα¬ 
πληρωτή του. 

5. Τον Προϊστάμενο της Β' Χημικής Υπηρεσίας Θεσσα¬ 
λονίκης του Γενικού Χημείου του Κράτους, αναπληρού- 
μενο από το νόμιμο αναπληρωτή του. 

6. Το Διοικητή του Αστυνομικού Τμήματος Κιλκίς, ανα- 
πληρούμενο από τον υποδιοικητή του. 

II. Έργο της Συντονιστικής Επιτροπής είναι ο συντονι¬ 
σμός των αρμόδιων Υπηρεσιών της παραγράφου 9 του άρ¬ 
θρου 12α του Κώδικα Τροφίμων στη διενέργεια από αυτές 
του επισήμου ελέγχου τροφίμων στην περιοχή του Νομού 
Κιλκίς. 

Για το συντονισμό αυτό η Συντονιστική Επιτροπή: 
Συνεργάζεται με τις παραπάνω Υπηρεσίες σε θέματα 
προγραμματισμού ή διενέργειας τακτικών και έκτακτων 
ελέγχων, από μεμονωμένα ή κοινά συνεργεία των αρμό¬ 
διων Υπηρεσιών, όταν αυτό απαιτείται. 

- Παρακολουθεί την εκτέλεση ή μη των παραπάνω προ¬ 
γραμμάτων ελέγχου και αξιολογεί τα αποτελέσματα των 
σχετικών ελέγχων. 

- Συγκεντρώνει πληροφορίες και στοιχεία: 

Για τον αριθμό και τη φύση των ελέγχων που πραγματο¬ 
ποιήθηκαν. 

Για τον αριθμό και τη φύση των παραβάσεων που διαπι¬ 
στώθηκαν. 

Για τα κριτήρια που ελήφθησαν υπόψη κατά την εκπό¬ 
νηση των προγραμμάτων ελέγχου. 

- Καταρτίζει και τηρεί μητρώο ελεγχομένων. 

- Τηρεί αρχείο πρακτικών, εκθέσεων και άλλων εγγρά¬ 
φων ή στοιχείων που είναι χρήσιμα για το έργο της. 

- Εισηγείται αρμοδίως τη λήψη των αναγκαίων διοικητι¬ 
κών ή νομοθετικών μέτρων για την αποτελεσματικότερη 
άσκηση και το συντονισμό των παραπάνω ελέγχων. 

III. Η Συντονιστική Επιτροπή συνεδριάζει τακτικά μία, 
τουλάχιστον, φορά το μήνα και έκτακτα όποτε παρίσταταί 
ανάγκη προς τούτο, ύστερα από πρόσκληση του Προέ¬ 
δρου της, ή του αναπληρωτή του. Οι συνεδριάσεις της 
Επιτροπής πραγματοποιούνται εντός του κανονικού ωρα¬ 
ρίου εργασίας των δημοσίων υπηρεσιών. 

IV. Η Συντονιστική Επιτροπή λειτουργεί σύμφωνα με 
τους κανόνες περί συλλογικών οργάνων του άρθρου 19 
του Ν. 1599/1986 (ΦΕΚ 75/Α/1986), υπό την εποπτεία 
και καθοδήγηση του Νομάρχη Κιλκίς. 

V. Ο Πρόεδρος της Επιτροπής και ο αναπληρωτής του 
ορίζονται με ψηφοφορία μεταξύ των μελών της. Η Γραμ¬ 
ματειακή υποστήριξη της Επιτροπής γίνεται από τη Διεύ¬ 
θυνση στην οποία προΐσταται ο Πρόεδρος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-♦- 

Αριθ. 3023511 /12507/0078 (2) 

Σύσταση - συγκρότηση συντονιστικής επιτροπής για τον 
έλεγχο τροφίμων στο Νομό Αργολίδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 11 παρ. 7 του Ν. 2343/ 
1995 «Αναδιοργάνωση Υπηρεσιών του Υπουργείου Οικο¬ 


νομικών και άλλες διατάξεις» (ΦΕΚ 211/Α/1995). 

2. Τις διατάξεις της αριθμ. 11/1992 κοινής απόφασης 
των Υπουργών Εθνικής Οικονομίας, Οικονομικών, Γεωρ¬ 
γίας, Υγείας, Πρόνοιας και Κοινωνικών Ασφαλίσεων, Δη¬ 
μόσιας Τάξης και Βιομηχανίας, Ενέργειας και Τεχνολογίας 
και Εμπορίου «Προσθήκη στον Κώδικα Τροφίμων άρθρου 
12α «Επίσημος Ελεγχος Τροφίμων» σε εναρμόνιση προς 
την Οδηγία 89/397/Ε.Ο.Κ.» <■*'’“?< 313/Β/1992). 

3. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Αργολίδας (απόφαση αοιθυ 
16/10.4.1995. ΦΕΚ Β' 368). 

4. Το Π.Δ. 284/1988 «Οργανισμός του Υπουργείου Οι¬ 
κονομικών» (ΦΕΚ 128/Α/1988 και 165/Α/1988) όπως 
ισχύει και το Π.Δ. 551/1988 «Οργανισμός Νομαρχιών - 
Οργάνωση Οικονομικών Υπηρεσιών» (ΦΕΚ 259/Α/1988), 
όπως ισχύει. 

5. Το Π.Δ. 141/91 «Αρμοδιότητες Οργάνων και Υπηρε¬ 
σιακές Ενέργειες του Προσωπικού του Υπουργείου Δημό¬ 
σιας Τάξης και θέματα Οργάνωσης Υπηρεσιών» (ΦΕΚ 58/ 
Α/1991). 

6. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (ΦΕΚ 137/Α7 
1985), που προστέθηκε με το άρθρο 27 του Ν. 2081/ 
1992 «Ρύθμιση του θεσμού των Επιμελητηρίων κ.λπ.» 
(ΦΕΚ 154/Α71992), όπως ισχύει και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

7. Το με αριθμ. πρωτ. 54973/31.10.1997 έγγραφο του 
Νομάρχη Αργολίδας, αποφασίζουμε: 

I. Συγκροτούμε συντονιστική επιτροπή για τον επίσημο 
έλεγχο των Τροφίμων στο Νομό Αργολίδας, που αποτε- 
λείται από: 

1. Τον Προϊστάμενο της Διεύθυνσης Κτηνιατρικής της 
Νομαρχιακής Αυτοδιοίκησης Αργολίδας, αναπληρούμενο 
από το νόμιμο αναπληρωτή του. 

2. Τον Προϊστάμενο της Διεύθυνσης Αγροτικής Ανάπτυ- 
ξης, Δασών και Αλιείας, της Νομαρχιακής Αυτοδιοίκησης 
Αργολίδας, αναπληρούμενο από το νόμιμο αναπληρωτή 
του. 

3. Τον Προϊστάμενο του Τμήματος Δημόσιας Υγιεινής 
και Προαγωγής Υγείας της Διεύθυνσης Υγείας, Δημόσιας 
Υγιεινής και Κοινωνικής Πρόνοιας της Νομαρχιακής Αυτο¬ 
διοίκησης Αργολίδας, αναπληρούμενο από τον αρχαιό¬ 
τερο Επόπτη Δημόσιας Υγείας. 

4. Τον Προϊστάμενο της Διεύθυνσης Εμπορίου και Του¬ 
ρισμού της Νομαρχιακής Αυτοδιοίκησης Αργολίδας, ανα¬ 
πληρούμενο από το νόμιμο αναπληρωτή του. 

5. Τον Προϊστάμενο της Χημικής Υπηρεσίας Ναυπλίου 
του Γενικού Χημείου του Κράτους, αναπληρούμενο από 
το νόμιμο αναπληρωτή του. 

6. Το Διοικητή του Αστυνομικού Τμήματος Ναυπλίου, 
αναπληρούμενο από το Διοικητή του Αστυνομικού Τμήμα¬ 
τος Άργους. 

II. Έργο της Συντονιστικής Επιτροπής είναι ο συντονι¬ 
σμός των αρμόδιων Υπηρεσιών της παραγράφου 9 του άρ¬ 
θρου 12α του Κώδικα Τροφίμων στη διενέργεια από αυτές 
του επισήμου ελέγχου τροφίμων στην περιοχή του Νομού 
Αργολίδας. 

Για το συντονισμό αυτό η Συντονιστική Επιτροπή: 

— Συνεργάζεται με τις παραπάνω Υπηρεσίες σε θέματα 
προγραμματισμού ή διενέργειας τακτικών και έκτακτων 
ελέγχων, από μεμονωμένα ή κοινά συνεργεία των αρμό- 

διών Υπηρεσιών, όταν αυτό απαιτείται. 

- Παρακολουθεί την εκτέλεση ή μη των παραπάνω προ¬ 
γραμμάτων ελέγχου και αξιολογεί τα αποτελέσματα των 
σχετικών ελέγχων. 

- Συγκεντρώνει πληροφορίες και στοιχεία: 

Για τον αριθμό και τη φύση των ελέγχων που πραγματο¬ 
ποιήθηκαν. 

Για τοναριθμό και τη φύση των παραβάσεων που διαπι¬ 
στώθηκαν. 

Για τα κριτήρια που ελήφθησαν υπόψη κατά την εκπό¬ 
νηση των προγραμμάτων ελέγχου. 

- Καταρτίζει και τηρεί μητρώο ελεγχομένων. 

- Τηρεί αρχείο πρακτικών, εκθέσεων και άλλων εγγρά¬ 
φων ή στοιχείων που είναι χρήσιμα για το έργο της. 

- Εισηγείται αρμοδίως τη λήψη των αναγκαίων διοικητι¬ 
κών ή νομοθετικών μέτρων για την αποτελεσματικότερη 
άσκηση και το συντονισμό των παραπάνω ελέγχων. 

III. Η Συντονιστική Επιτροπή συνεδριάζει τακτικά μία, 
τουλάχιστον, φορά το μήνα και έκτακτα όποτε παρίσταται 
ανάγκη προς τούτο, ύστερα από πρόσκληση του Προέ¬ 
δρου της, ή του αναπληρωτή του. Οι συνεδριάσεις της 
Επιτροπής πραγματοποιούνται εντός του κανονικού ωρα¬ 
ρίου εργασίας των δημοσίων υπηρεσιών. 

IV. Η Συντονιστική Επιτροπή λειτουργεί σύμφωνα με 
τους κανόνες περί συλλογικών οργάνων του άρθρου 19 
του Ν. 1599/1986 (ΦΕΚ 75/Α/1986), υπάτην εποπτεία 
και καθοδήγηση του Νομάρχη Αργολίδας. 

V. Ο Πρόεδρος της Επιτροπής και ο αναπληρωτής του 
ορίζονται με ψηφοφορία μεταξύ των μελών της. Η Γραμ- 
ματειακή υποστήριξη της Επιτροπής γίνεται από τη Διεύ¬ 
θυνση στην οποία προΐσταται ο Πρόεδρος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 95246/5134 (3) 

Καθορισμός εποπτικών αρχών Κυνηγετικών Οργανώ¬ 
σεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 260 και 266 του Ν.Δ. 86/69 
του δασικού Κώδικα όπως τροποποιήθηκαν και συμπλη¬ 
ρώθηκαν από το Ν. 177/75 «Περί αντικαταστάσεως και 
συμπληρώσεως διατάξεων τινων του Νομοθετικού Δια¬ 
τάγματος 86/69 περί Δασικού Κωδικός». 

2. Τις διατάξεις του Ν. 2503/97 «Διοίκηση, Οργάνωση, 
στελέχωση της περιφέρειας, ρύθμιση θεμάτων για την Το¬ 
πική Αυτοδιοίκηση και άλλες διατάξεις» (ΦΕΚ 107/Α/ 
30.5.1997). 

3. Το αριθμ. 51/1987 (ΦΕΚ 26/6.3.1987 τ.Α’) Προε¬ 
δρικό Διάταγμα «Καθορισμός των περιφερειών της χώρας 
για το σχεδιασμό, προγραμματισμό και συντονισμό της πε¬ 
ριφερειακής ανάπτυξης». 

4. Το άρθρ. 29Α του Ν. 1558/85 «Κυβέρνηση και Κυ¬ 
βερνητικά όργανα», που προστέθηκε με το άρθρο 27 του 
Ν. 2081/92 (ΦΕΚ Α’ 154/10.9.1992). 

5. Την 25234/1637/7.4.76 (ΦΕΚ 640/Β74.5.76) από¬ 


φαση του Υφυπουργού Γεωργίας «περί εγκρίσεως Κατα¬ 
στατικών Κυνηγετικών Συλλόγων, Κυνηγ. Ομοσπονδιών 
και Κυνηγ. Συνομοσπονδίας Ελλάδος». 

6. Την 152451/559/26.1.79 απόφαση του Υφυπουρ¬ 
γού Γεωργίας «Καθορισμός εποπτικών αρχών Κυνηγετι¬ 
κών Οργανώσεων». 

7. Την ανάγκη ρύμισης θεμάτων καθορισμού νέων επο¬ 
πτικών αρχών επί των Κυνηγ. Ομοσπονδιών, μετά την 
εφαρμογή.του αριθμ. 2503/97 Νόμου για τις περιφέρειες 
της χώρας και έως ότου λυθεί νομοθετικά το θέμα, απο¬ 
φασίζουμε: 

Τροποποιούμε την 152451 /559/26.1.79 απόφαση του 
Υφυπουργού Γεωργίας «Καθορισμός εποπτικών αρχών 
Κυνηγ. Οργανώσεων» μόνο ως προς την παρ. 3 αυτής, η 
οποία διαμορφώνεται ως εξής: 

Καθορίζουμε ως άμεση εποπτεύουσα αρχή των Κυνη¬ 
γετικών Ομοσπονδιών: 

1. Α’ Κυνηγ. Ομοσπονδία Κρήτης και Δωδεκανήσου, τη 
Δ/νση Δασών της Περιφέρειας Κρήτης. 

2. Β' Κυνηγ. Ομοσπονδία Αρχιπελάγους, τη Δ/νση Δα¬ 
σών της Περιφέρειας Βορείου Αιγαίου. 

3. Γ Κυνηγ. Ομοσπονδία Πελοποννήσου, τη Δ/νση Δα¬ 
σών της Περιφέρειας Δυτικής Ελλάδος. 

4. Δ’ Κυνηγ. Ομοσπονδία Στερεός Ελλάδος, τη Δ/νση 
Δασών της Περιφέρειας Αττικής. 

5. Ε' Κυνηγ. Ομοσπονδία Ηπείρου, τη Δ/νση Δασών της 
Περιφέρειας Ηπείρου. 

6. ΣΤ Κυνηγ. Ομοσπονδία Βορείου Ελλάδος, τη Δ/νση 
Δασών της Περιφέρειας Κεντρικής Μακεδονίας. 

7. Ζ’ Κυνηγ. Ομοσπονδία Θεσσαλίας, τη Δ/νση Δασών 
της Περιφέρειας Θεσσαλίας. 

Κατά τα λοιπά ισχύει η τροποποιηθείσα απόφαση. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 1997 

Ο ΥΠΟΥΡΓΟΣ 

ΣΤΕΦΑΝΟΣ ΤΖΟΥΜΑΚΑΣ 
-♦- 

Αριθ. 10577 (4) 

Σύσταση ίδιου Νομικού Προσώπου στο Δήμο Αργοστολίου 

Ν. Κεφαλληνίας με την επωνυμία «4η Σχολική Επι¬ 
τροπή 2ου Δημοτικού Σχολείου Αργοστολίου». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις (α) της παραγρ. 8-15 του άρθρου 5 του 
Ν. 1894/90 «Για την Ακαδημία και άλλες εκπαιδευτικές 
διατάξεις» και (β) του άρθρου 203 του Π.Δ/τος 410/95 
(ΦΕΚ Α’ 231) «Δημοτικός και Κοινοτικός Κώδικας». 

2. Την αριθμ. 265/97 απόφαση του Δημοτικού Συμβου¬ 
λίου του Δήμου Αργοστολίου για σύσταση σχολικής επι¬ 
τροπής, αποφασίζουμε: 

1. Συστήνουμε στο Δήμο Αργοστολίου του Νομού Κε¬ 
φαλληνίας ίδιο Νομικό Πρόσωπο με την επωνυμία «4η 
Σχολική Επιτροπή 2ου Δημοτικού Σχολείου Αργοστο¬ 
λίου». 

Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 

λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη και βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των μονάδων. 

Πόροι της Σχολικής Επιτροπής είναι: 

α. Η ετήσια επιχορήγηση του Δήμου. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε. Πρόσοδοι από την περιουσία του. 

Περιουσία: Ολόκληρη η υφιστάμενη κινητή και ακίνητη 
περιουσία των σχολικών μονάδων. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Α’ Πρόεδρο. 

Το Νομικό Πρόσωπο διοικείται από πενταμελές Διοικη¬ 
τικό Συμβούλιο αποτελούμενο από τους: 

α. Ένα Δημοτικό Σύμβουλο ως Πρόεδρο. 

β. Το Διευθυντή του 2ου Δημοτικού Σχολείου. 

γ. Τον εκπρόσωπο του Συλλόγου γονέων του 2ου Δημο¬ 
τικού Σχολείου. 

δ. Δύο Δημότες. 

Η θητεία του πρώτου Δ.Σ. του Νομικού Προσώπου λήγει 
με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει Α’ Πρόεδρο και Γραμματέα. 

Κάλυψη Δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αργοστο- 
λίου το ύψος της οποίας δεν μπορεί να προσδιοριστεί. 

Με την παρούσα απόφαση καταργείται η αριθμ. 
13453/91 απόφαση του μετακλητού Νομάρχη Κεφαλλη¬ 
νίας με την οποία είχε συσταθεί και δημοσιευθεί στο ΦΕΚ 
914/8.11.91 τ.Β’ το Νομικό Πρόσωπο με την επωνυμία 
«4η Ενιαία Σχολική Επιτροπή» γιατί κατέστη μη λειτουρ¬ 
γική, λόγω μετεγκατάστασης του 5ου Δημ. Σχολείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 2 Δεκεμβρίου 1997 

Με εντολή Γ εν. Γ ραμ. Περιφέρειας 
Ο Προϊστάμενος Τοπ. Αυτοδιοίκησης 
ΘΕΟΧ. Π Α Π ΑΔΟΠΟΥΛΟΣ 


Αριθ. Οικ. 10801 (5) 

Σύσταση ίδιου Νομικού Προσώπου στο Δήμο Αργοστολίου 
Ν. Κεφαλληνίας με την επωνυμία «12η Σχολική Επι¬ 
τροπή Δ.Α. 5ου Δημοτικού Σχολείου». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις (α) της παραγρ. 8-15 του άρθρου 5 του 
Ν. 1894/90 «Για την Ακαδημία και άλλες εκπαιδευτικές 
διατάξεις» και (β) του άρθρου 203 του Π.Δ/τος 410/95 
(ΦΕΚ Α’ 231) «Δημοτικός και Κοινοτικός Κώδικας». 

2. Την αριθμ. 265/97 απόφαση του Δημοτικού Συμβου¬ 
λίου του Δήμου Αργοστολίου για σύσταση σχολικής επι¬ 
τροπής, αποφασίζουμε: 

1. Συστήνουμε στο Δήμο Αργοστολίου του Νομού Κε¬ 
φαλληνίας ίδιο Νομικό Πρόσωπο με την επωνυμία «12η 
Σχολική Επιτροπή Δ.Α. - 5ο Δημοτικό Σχολείο». 

Σκοπός του Νομικού Προσώπου είναι: 
α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργο^' για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά ϊ>· διδακτηριακών εγκαταστά¬ 
σεων. 

δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα, σκεύη και βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των μονάδων. 

Το Νομικό Πρόσωπο διοικείται από πενταμελές Διοικη¬ 
τικό Συμβούλιο αποτελούμενο από τους: 
α. Ένα Δημοτικό Σύμβουλο, ως Πρόεδρο, 
β. Το Διευθυντή του 5ου Δημοτικού Σχολείου, 
γ. Τον εκπρόσωπο του Συλλόγου Γονέων του 5ου Δημο¬ 
τικού Σχολείου. 

δ. Τον εκπρόσωπο του Συλλόγου Μαθητών του 5ου Δη¬ 
μοτικού Σχολείου, 
ε. Δύο Δημότες. 

Σε περίπτωση που δεν υπάρχει Σύλλογος Γ ονέων ορίζε¬ 
ται ένας γονέας μαθητή. 

Η θητεία του πρώτου Δ.Σ. του Νομικού Προσώπου λήγει 
με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει Α’ Πρόεδρο και Γραμματέα. 

Πόροι του Νομικού Προσώπου είναι: 
α. Η ετήσια επιχορήγηση του Δήμου, 
β. Η ετήσια επιχορήγηση του Κράτους, 
γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

Περιουσία: Ολόκληρη η υφιστάμενη κινητή και ακίνητη 
περιουσία των σχολικών μονάδων. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Α’ Πρόεδρο. 

Κάλυψη Δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Αργοστο¬ 
λιού το ύψος της οποίας δεν μπορεί να προσδιοριστεί. 

Με την παρούσα απόφαση καταργείται η αριθμ. 
13453/91 απόφαση του μετακλητού Νομάρχη Κεφαλλη¬ 
νίας με την οποία είχε συσταθεΐ και δημοσιευθεί στο ΦΕΚ 
914/8.11.91 τ.Β’ το Νομικό Πρόσωπο με την επωνυμία 
«4η Ενιαία Σχολική Επιτροπή Δ.Α. των συστεγαζομένων 
σχολικών μονάδων του 2ου Δημ. Σχολείου και 5ου Δημοτι¬ 
κού Σχολείου Αργοστολιού», γιατί κατέστη μη λειτουρ¬ 
γική, λόγω μετεγκατάστασης του 5ου Δημ. Σχολείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 2 Δεκεμβρίου 1997 

Με εντολή Γεν. Γραμ. Περιφέρειας 
Ο Προϊστάμενος Τοπ. Αυτοδιοίκησης 
ΘΕΟΧ. ΠΑΠΑΔΟΠΟΥΛΟΣ 

-♦- 

Αριθ. 36197 (6) 

Σύσταση Δημοτικού Νομικού Προσώπου στο Δήμο Πανο¬ 
ράματος Ν. θεσ/νίκης με την επωνυμία «ΔΗΜΟΤΙΚΗ 

ΧΟΡΩΔΙΑ ΠΑΝΟΡΑΜΑΤΟΣ». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Δημοτικού και Κοινοτικού Κώ¬ 
δικα (Π.Δ. 410/1995). 

β) Του άρθρου 27 του Ν. 2081 /1992 με το οποίο προ¬ 
στίθεται το άρθρο 29Α στο Ν. 1558/1985 «Κυβέρνηση και 
Κυβερνητικά Όργανα» και 

γ) Των άρθρων 6 παράγρ. 10 και 7 παράγρ. 1 του Ν. 
2503/1997 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2. Την 264/1997 απόφαση του Δημοτικού Συμβουλίου 
Πανοράματος, που αφορά τη σύσταση του ανωτέρω Νομι¬ 
κού Προσώπου, αποφασίζουμε: 

1. Συστήνεται ίδιο Νομικό Πρόσωπο με το όνομα «ΔΗ¬ 
ΜΟΤΙΚΗ ΧΟΡΩΔΙΑ ΠΑΝΟΡΑΜΑΤΟΣ» στο Δήμο Πανορά¬ 
ματος του Νομού Θεσσαλονίκης. 

2. Σκοπός του Νομικού Προσώπου είναι: 

Η προαγωγή του μουσικού αισθήματος, η ψυχαγωγία 
των κατοίκων, εκμάθηση φωνητικής και εκπαίδεσης νέων. 

3. Πόροι του Νομικού Προσώπου είναι: 

- Η ετήσια επιχορήγηση του δήμου, η οποία ανέρχεται 
στο ποσό των 3.000.000 δρχ. 

- Κάθε είδους εισφορές, δωρεές, κληρονομιές και κλη¬ 
ροδοσίες. 

- Εισπράξεις από το αντίτιμο των πραγμάτων ή υπηρε¬ 
σιών που παρέχει. 

- Πρόσοδοι από τη δική του περιουσία και 

- Κάθε άλλη νόμιμη πρόσοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ. 3 του άρθρου 
203 του Π.Δ. 401/1995. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 


6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Πανο¬ 
ράματος ύψους 3.000.000 δραχμών για το τρέχον οικονο- 
μικκό έτος και για καθένα από τα επόμενα οικονομικά έτη. 
Η σχετική πίστωση έχει εγγραφεί στον Κ.Α. 212.9γ του 
προϋπολογισμού έτους 1997. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Νοεμβρίου 1997 
Ο Γεν. Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. Τ.Τ. 28147 (7) 

Υπαγωγή του Προσωπικού της Κοινότητας Ψαθοπύργου 

στις διατάξεις του Α' μέρους του Ν. 1188/1981. 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΥΤΟΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΑΧΑΪΑΣ 

Με την 28147/9.12.1997 απόφαση του Διευθυντή Δ/ 
νσής Αυτ/σης και Αποκ/σης Αχαΐας, εγκρίθηκε η 84/1997 
απόφαση του Κοινοτικού Συμβουλίου Ψαθοπύργου που 
εκδόθηκε σύμφωνα με τις διατάξεις του άρθρου 3 του Ν. 
1188/81, παρ. 1 του άρθρου 8 του Ν. 2307/95 και μετά 
από σύμφωνη γνωμοδότηση του Υπηρεσιακού Συμβου¬ 
λίου Υπαλλήλων Ο.Τ.Α. Νομού Αχαΐας, έγινε υπαγωγή του 
προσωπικού της Κοινότητας αυτής στο Α’ μέρος του Νό¬ 
μου 1188/81. 

Από την απόφαση αυτή του Κοινοτικού Συμβουλίου 
προκαλείται δαπάνη σε βάρος του ισχύοντος προϋπολογι¬ 
σμού της Κοινότητας Ψαθοπύργου το ύψος της οποίας 
δεν δύναται να υπολογισθεί ακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Δεκεμβρίου 1997 
Με εντολή Γεν. Γραμ. Περιφέρειας 

Ο Διευθυντής 
ΣΤΕΦ. ΦΑΡΔΕΛΑΣ 

-♦- 

Αριθ. 19104 (8) 

Ψήφιση Οργανισμού Εσωτερικής Υπηρεσίας της Κοινότη¬ 
τας Πολυνερίου Ν. Τρικάλων. 

Ο ΔΙΕΥΘΥΝΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ ΔΙΟΙΚΗΣΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρουθπαρ. 5ιου Ν. 2307/95 και 
του άρθρου 12 του Ν. 1188/81. 

2. Τις διατάξεις του άρθρου 34 Ν. 2190/94. 

3. Τις διατάξεις του άρθρου 27 Ν. 2081 /92 και της 550/ 
7.10.92 εγκυκλίου της Γραμματείας του Υπουργικού Συμ¬ 
βουλίου. 

4. Την αριθμ. 33/1997 απόφαση του Κοινοτικού Συμ¬ 
βουλίου Πολυνερίου Ν. Τρικάλων. 

5. Την αριθμ. 24/1997 γνωμοδότηση του Υπηρεσιακού 
Συμβουλίου Προσωπικού ΟΤΑ Ν. Τρικάλων, αποφασί¬ 
ζουμε: 

Εγκρίνουμε την αριθμ. 33/1997 απόφαση του Κοινοτι¬ 
κού Συμβουλίου Πολυνερίου Ν. Τρικάλων, με την οποία 
ψηφίζεται ο Οργανισμός Εσωτερικής Υπηρεσίας (Ο.Ε.Υ.) 
της Κοινότητας Πολυνερίου. 

Η διάρθρωση των οργανικών θέσεων σύμφωνα με την 

ανωτέρω απόφαση, έχει ως εξής: 

ΚΑΤΗΓΟΡΙΑ ΔΕ 

Κλάδος ΔΕΙ Διοικητικού 

Μία (1) θέση (Γραμματέα) με βαθμούς Δ-Α. 

Από τις διατάξεις της απόφασης αυτής προκαλείται δα¬ 
πάνη, το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 1 Δεκεμβρίου 1997 

Με εντολή Γεν. Γραμ. Περιφέρειας 
Ο Διευθυντής 
ΕΝ. ΕΞΑΡΧΟΣ 

-♦- 

Αριθ. ΠΕΡ/οικ. 12520 (9) 

Καθορισμός τόπου αποχετεύσεως αποβλήτων ελαιοτρι¬ 
βείου του Σουρβίνου Αντωνίου του Αγγέλου στους Κοι- 

νοπιάστες του Δήμου Αχιλλείων Ν. Κέρκυρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τον Οργανισμό Νομαρχιακής Αυτοδιοίκησης Κέρκυ¬ 
ρας. 

2. Την Ε1 β/221 /21.2.1965 Υγ/κή διάταξη όπως αυτή 
τροποποιήθηκε με τις Γ1/17831/71 (ΦΕΚ 986/τ.Β771) 
και Γ4/1305/74 (ΦΕΚ 801/τ.Β*/1974) ομοίας. 

3. Την από 19.5.1997 γνωμοδότηση της Επιτροπής, η 
οποία συστήθηκε με την ΠΕΡ/3893/7.5.97 απόφαση του 
Νομάρχη Κέρκυρας. 

4. Την από 10.4.97 αίτηση του Σουρβίνου Αντωνίου, 
αποφασίζουμε: 

1. Επιτρέπουμε την αποχέτευση των αποβλήτων του 
ελαιοτριβείου του Σουβρίνου Αντωνίου του Αγγέλου σε 
φυσικό λάκκο στη θέση Κοντάδες υπό τον όρο ότι: 


α. τα απόβλητα του ελαιουργείου να καθιζάνουν τουλά¬ 
χιστον 24 ώρες σε σηπτικό βόθρο. 

β. Ο λάκκος να συντηρείται με φροντίδα και δαπάνη του 
ιδιοκτήτη του ελαιοτριβείου ώστε να μην δημιουργείται 
ανθυγιεινή κατάσταση. 

γ. Τα απόβλητα να οδηγούνται με υπόγειο αγωγό από 
του βόθρου μέχρι του λάκκου και σε σημείο που να απέχει 
πλέον των 400 μ. από της τελευταίας εν συνεχεία οικίας 
του οικισμού. 

δ. Τα λύματα του προσωπικού του ελαιοτριβείου να δια¬ 
τίθενται σε ξεχωριστό απορροφητικό βόθρο. 

2. Οι αρμόδιες για την έγκριση μελέτης υπηρεσίες 
εξουσιοδοτούνται όπως προβούν στον καθορισμό της ορι¬ 
στικής θέσεως των αποχετευτικών αγωγών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 2 Δεκεμβρίου 1997 

Ο Νομάρχης 
ΑΝΔΡΕΑΣ ΠΑΓΚΡΑΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην 3022351/11819/0078/18.11.1997 απόφαση 
του Υπουργού Οικονομικών «Σύσταση - συγκρότηση συ¬ 
ντονιστικής επιτροπής για τον έλεγχο τροφίμων στο Νομό 
Σάμου» που δημοσιεύθηκε στο αριθμ. 1036/24.11.1997 
ΦΕΚ (τ.Β’), η παράγραφος 1 περίπτωση 2: «2. Τον Προϊ¬ 
στάμενο της Διεύθυνσης Αγροτικής Ανάπτυξης της Νο¬ 
μαρχιακής Αυτοδιοίκησης Σάμου...» διαμορφώνεται ως 
εξής: «2. Τον Προϊστάμενο της Διεύθυνσης Γεωργίας της 
Νομαρχιακής Αυτοδιοίκησης Σάμου...». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 341 
5225 713 
5249 547 
5239 762 
524Θ 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ3512 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχαντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 » 

10.000 » 

50.000 » 

25.000 » 

10.000 » 

5.000 » 

10.000 » 

3.000 » 

250.000 » 

10.000 » 

2.500 δρχ. 

2.500 » 

500 » 

2.500 » 

1.250 » 

500 » 

250 - 

500 » 

150 » 

12.500 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο υε τη φοοντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισαράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















